ગોડાદરા વિસ્તારમાં રહેતા અને મજૂરીનું કામ કરતા પરિવારની સાડા ત્રણ વર્ષની દિકરી રવિવારે રાત્રે 8 વાગ્યાના અરસામાં ગુમ થઇ હતી. બાળકીના પિતાએ ગુમ થયાની ફરિયાદ લિંબાયત પોલીસમાં નોંધાવી હતી.આ વિસ્તારોમાં બાળકી ગુમ થવાના, બળાત્કાર થવાના અને લાશ મળવાના કિસ્સા વધવાને કારણે પોલીસે તાત્કાલિક 10 ટીમ બનાવીને બાળકીની શોધખોળ શરૂ કરી હતી. આખા લિંબાયત વિસ્તારમાં પોલીસની ટીમ ફરી વળી પણ બાળકીનો પત્તો લાગ્યો નહોતો. સોમવારે મોડી સાંજે પોલીસે પરવાર પહેલા માળે રહે છે અને નીચેની રૂમમાં બાળકીના મામા રહેતા હતા જે વતન ગયા હોવાથી તે રૂમમાં અનિલ યાદવ નામનો યુવાન રહેતો હતો. પોલીસને અનિલના રૂમમાંથી બાળકીની લાશ મળી છે અને અનિલ ફરાર છે.